Galar Gan ar ol 
Mochyn Du. 





HOLL DRIGOLION broydd a bryniau, 


Dewch i wrando hyn o eiriau, 
Fe gewch hanes rhyw hen fochyn 
4 Íu farw yn dra sydyn. 


O! mor drwm yr ydym ni! 
O! mor drwm yr ydym.ni! 
Y mae yma alar calon 

Ar ol claddu'r Mochyn Du. 


Beth oedd achos ei afiechyd ? 
Beth roes derfyn ar ei fywyd ? 
Ai maidd glas oedd achos angau 
I'r hen fochyn i fyn'd adre' ? 


O! mor drwm, &c. 


Fe row'd mwy o faidd i'r Mochyn 
Na all'sai 'i fola bach e' dderbyn, 
Yn mhen chydig o fynudau 
Dyna'r mochyn yn myn'd adre'. 


O! mor drwm, &c. 


Rhedodd Deio i Lwyncelyn, 
'Mofyn Matti at y Mochyn ; 
D'wedodd Matti wrtho'n union 


a 


Gall'gai i roi ef heibio'n burion, 


O! mor drwm, &c, 


3” 














Gweithiwyd iddo foz o dderi, 
Wedi ei drimmo a'i berarogli ; 

Ac fe dorwyd bedd ardderchog 
T'r hen fochyn yn Ngharngoediog. 


O! mor drwm, &c. 


"Mofynwyd Aearse o Aberteifi, 

A cheffylau i'w gario fyny— 

Y ceffylau yn llawn mourning 

'R oll i ddangos parch i'r mochyn. 


O! mor drwm, &c. 


Y Parchedig Will Twm Griffy 
Ydoedd yno yn pregethu ; 

Pawb yn sobr anghyffredin, 

'R oll i ddangos parch i'r mochyn. 


O! mor drwm, &c. 


Matti Joseph, Peggy Wili, 
Ydoedd yno yn blaenori; 

Pawb o'r teulu yno'n canlyn, 

'R oll i ddangos parch i'r mochyn. 


O! mor drwm, &c. 


Pawb yn gryno ddaethant adre', 
Oll a'u napcyn wrth eu penau, 

Ac yn wylo'n anghyffredin, 

'R oll ìi ddangos parch i'r mochyn. 


O! mor drwm, &c. 





Edrych fyny ar y bachau, 

Gwel'd hwy'n wag heb yr ystlysau, 
Dim un tamaid ro'i ìi undyn— 
Colled fawr oedd colli'r mochyn. 


O! mor drwm, &c. 


Melus iawn yw cael rhyw sleisen 

O gig mochyn gyda'r daten, 

Ond yn awr rhaid byw heb hwnw — 
Y Mochyn Du sydd wedi marw. 


O! mor drwm, &c. 


Bellach, 'rydwyf yn terfynu 

'Nawr yn rhoddi heibio canu, 

Gan ddymuno peidiwch dilyn 
Siampl drwg wrth fwydo'r mochyn. 


O! mor drwm yr ydym ni! 
O! mor drwm yr ydym ni! 
Y mae yma alar calon 

Ar ol claddu'r Mochyn Du. 











Y BbDwthyn yn 
Nehanol y Wlad. 


Y BWTHYN lle treuliais fy mebyd, 
Fan hyny mi hoífwn gael byw, 
I sugno yr awel iach hyfryd 
Mewn tawel gymdeithas â Duw ; 
Gan dwrf y pentrefwyr a'u cyffro 
'Rwyn methu cael unrhyw fwynhad, 
Am hyny nis gallaf anghofio 
Y Bwthyn yn ngbanol y wlad. 


Mae Natur o amgylch y Bwthyn 

Yn gwisgo prydferthwch di-ail— 
A chathlau hoff adar y dyffryn, 

AÂ murmur y gwynt drwy y dail; 
Yn ymyl y tŷ saf celynen 

A blanwyd gan ddwylaw fy nhad, 
Yn gysgod rhag 'stormydd mae derwen. 
' I'r Bwthyn yn nghanol y wlad. 


Symudaf i'r llanerch tra hyfryd, 
Paradwys fy nghalon i yw, 
Ae yno tra pery fy mywyd 
Arosaf tra byddaf fi byw : 
Henafiaeth a berthyn i'r bwthyn 
Lle d'wedais i gyntaf, “ Fy Nhad,” 
| A'r fan y ce's fam i'm hamddiffyn, 
Yw'r Bwthyn yn nghanol y wlad. 








